**Ministru kabineta noteikumu projekts “Valsts un Eiropas Savienības atbalsta biškopībai piešķiršanas, administrēšanas un uzraudzības kārtība”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Valsts un Eiropas Savienības atbalsta biškopībai piešķiršanas, administrēšanas un uzraudzības kārtība” (turpmāk – noteikumu projekts) nosaka atbalsta pasākumus un atbalsta saņemšanai nepieciešamos dokumentus, kas iesniedzami Lauku atbalsta dienestā (turpmāk – dienests), lai nodrošinātu atbilstošu administrēšanu un savlaicīgu atbalsta piešķiršanu atbalsta pretendentam par īstenotajiem pasākumiem saistībā ar Latvijas biškopības programmu 2020.–2022. gadam.Noteikumu projekts stāsies spēkā nākamajā dienā pēc tā izsludināšanas oficiālajā izdevumā „Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemkopības ministrijas iniciatīva.Lauksaimniecības un lauku attīstības likuma 5. panta ceturtā un septītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik spēkā ir Ministru kabineta 2012. gada 7. februāra noteikumi Nr. 99 „Noteikumi par valsts un Eiropas Savienības atbalsta piešķiršanu biškopībai, tā administrēšanas un uzraudzības kārtību” (turpmāk – noteikumi Nr. 99).Zemkopības ministrija ir sagatavojusi jaunu noteikumu projektu, ievērojot jaunās Latvijas biškopības programmas 2020.–2022. gadam (turpmāk – biškopības programma) apstiprināšanu un Eiropas Parlamenta un Padomes 2013. gada 17. decembra Regulas (ES) Nr.1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr.234/79, (EK) Nr. 1037/2001 un (EK) Nr. 1234/2007 (turpmāk – Regula Nr. 1308/2013) 55. panta 4. punktā noteiktos atbalsta pasākumus. Saskaņā ar Regulas Nr. 1308/2013 56. un 57. panta prasībām ir stājusies spēkā Komisijas 2015. gada 11. maija Deleģētā regula (ES) 2015/1366, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz biškopības nozari (turpmāk – Regula 2015/1366) un Komisijas 2015. gada 6. augusta Īstenošanas regula (ES) 2015/1368, ar ko paredz noteikumus par to, kā Eiropas Parlamenta un Padomes Regulu (ES) Nr.1308/2013 piemēro attiecībā uz atbalstu biškopības nozarē (turpmāk – Regula 2015/1368). Saskaņā ar Regulas 2015/1368 5. pantu Komisijai ir jāapstiprina dalībvalstu iztrādātās biškopības programmas, kurās ir noteikti pasākumi, kas izvēlēti no Regulas (ES) Nr. 1308/2013 55. panta 4. punktā ietvertā saraksta, un tajās ir iekļauts detalizēts pasākumus īstenojamo darbību un satura apraksts saskaņā ar Regulas 2015/1368 4. panta prasībām. Vienlaikus ar biškopības programmas apstiprināšanu Komisija atbilstoši Regulas 2015/1366 4.pantam paredz līdzfinansējuma apmēru atkarībā no katrā dalībavalstī esošā bišu stropu skaita.Tāpat iepriekš minētajos Eiropas Savienības normatīvajos aktos par atbalstu biškopības nozarei ir noteikts, ka dalībvalsts pienākums ir sagatavot un noteiktā termiņā (tostarp noteikts termiņš, kurā dalībvalsts paziņo par izstrādāto biškopības programmu un Komisija īsteno šīs programmas apstiprināšanas procedūru) sniegt informāciju Eiropas Komisijai, tāpēc noteikumu projektā ir paredzēta informācijas apmaiņa starp Lauku atbalsta dienestu, atbalsta pretendentu un Zemkopības ministriju, lai nodrošinātu atbilstošas informācijas savlaicīgu sagatavošanu un nosūtīšanu Eiropas Komisijai.Noteikumu projektā precizēti atbalsta saņemšanai nepieciešamie dokumenti, kas iesniedzami dienestam, lai nodrošinātu atbilstošu administrēšanu un savlaicīgu atbalsta piešķiršanu atbalsta pretendentam par īstenotajiem pasākumiem biškopības programmā.Noteikumu projekta mērķis ir precizēt kārtību, kādā piešķir, administrē un uzrauga valsts un Eiropas Savienības atbalstu biškopībai par biškopības programmā noteiktajiem pasākumiem.Noteikumu projekts paredz:1. 7. punktā precizēt atbalsta pretendentam noteiktos atbilstības kritērijus, jo no 2018. gada 1. novembra ir stājusies spēkā Eiropas Parlamenta un Padomes 2016. gada 8. jūnija Regula (ES) 2016/1012 par zootehniskajiem un ģenealoģiskajiem nosacījumiem dzīvnieku audzēšanai, tīršķirnes vaislas dzīvnieku, krustojuma vaislas cūku un to reproduktīvo produktu tirdzniecībai Savienībā un ievešanai tajā, un ar ko groza Regulu (ES) Nr. 652/2014, Padomes Direktīvas 89/608/EEK un 90/425/EEK un atceļ konkrētus aktus dzīvnieku audzēšanas jomā ("Dzīvnieku audzēšanas regula") (turpmāk – regula 2016/1012), kuru ieviešot ir grozīti nacionālie normatīvie akti dzīvnieku audzēšanas un ciltsdarba jomā, jo tā tiek nodrošināta tiesību normu saskaņotība ar iepriekšminētajiem normatīvajiem aktiem. Tā kā ciltsdarbs nav obligāts pasākums (izņemot regulā 2016/1012 minēto sugu dzīvniekiem), Latvijas Biškopības biedrība nolēma neatjaunot šķirnes dzīvnieku audzēšanas organizācijas statusu, t.i., saskaņā ar iepriekšminētajiem normatīvajiem aktiem neveikt atzīšanas procesu. Papildus ir paredzēts, ka biedrībā var darboties arī persona, kas augstākā mācību iestādē ir apguvusi profesionālās pilnveides izglītības (mūžizglītības) programmu “Biškopība”;
2. 8. un 12. punktā precizēt atbalsta saņemšanai nepieciešamos administrēšanas dokumentus, kas patlaban ir noteikti noteikumu Nr. 99 1. un 3. pielikumā. Tā vietā noteikumu projekts nosaka veidlapā iekļaujamās informācijas saturu un apjomu. Atbalsta pretendentam iepazīstoties ar nosacījumiem par atbalsta saņemšanu, dienesta tīmekļvietnē vienlaikus būs redzami aizpildāmie dokumenti jeb veidlapas aktuālā versija, kuras dizainu un formu nodrošinās dienests. Tāpat dienests nodrošinās veidlapu aktualizēšanu un pieejamību gan elektroniskajā vidē, gan klātienē. Savukārt noteikumu Nr. 99 2. pielikumā ietvertā informācija noteikumu projektā netiek paredzēta vispār, jo dienests biškopju sarakstu iegūst Lauksaimniecības datu centra elektroniskā datubāzē, tā samazinot administratīvo slogu atbalsta saņēmējam.

Lauku atbalsta dienests pēc dienesta elektroniskās pieteikšanās sistēmā vai elektroniska dokumenta veidā atbilstoši normatīvajiem aktiem par elektronisko dokumentu noformēšanu, iesnieguma saņemšanas pārbauda norādīto informāciju atbilstoši Iesniegumu likumā, Lauksaimniecības un lauku attīstības likumā, Administratīvā procesa likumā, kā arī citos ar valsts un Eiropas Savienības atbalsta administrēšanu un uzraudzību saistītos normatīvajos aktos noteiktajām prasībām. Lai pretendentam neradītu administratīvo slogu, Lauku atbalsta dienests tam nepieciešamo informāciju iegūst, savstarpēji sadarbojoties ar citām iestādēm un ņemot vērā valsts informācijas sistēmās ietverto informāciju, tostarp noteikumu projekta 8.12.9., un 8.12.10. apakšpunktā minēto informāciju iegūst no Sodu reģistra un, ja nepieciešams, pēc papildu informācijas vēršas Iekšlietu ministrijas Informācijas centrā ar elektronisku pieprasījumu pārbaudei Sodu reģistrā (Sodu reģistra likuma 21. panta noteiktajā kārtībā), kā arī ņemot vērā Krimināllikumā noteiktos pantus: “79.1 pants. Terorisms79.2 pants. Terorisma finansēšana79.4 pants. Personas vervēšana, apmācīšana un apmācīšanās terorismam79.6 pants. Terorisma attaisnošana, aicinājums uz terorismu un terorisma draudi177. pants. Krāpšana177.1 pants. Krāpšana automatizētā datu apstrādes sistēmā178. pants. Apdrošināšanas krāpšana179. pants. Piesavināšanās195. pants. Noziedzīgi iegūtu līdzekļu legalizēšana198. pants. Neatļauta labumu pieņemšana199. pants. Komerciālā uzpirkšana218. pants. Izvairīšanās no nodokļiem un tiem pielīdzināto maksājumu nomaksas320. pants. Kukuļņemšana321. pants. Kukuļa piesavināšanās322. pants. Starpniecība kukuļošanā323. pants. Kukuļdošana” –vai Administratīvo pārkāpumu kodeksa (pēc 2020.gada 1.jūlija – attiecīgo nozari regulējošo likumu) pantus: “189.2 panta trešā daļa. Par vienas vai vairāku tādu personu (līdz piecām personām) nodarbināšanu, kuras nav tiesīgas uzturēties Latvijas Republikā41. panta otrā un piektā daļa. Darba līguma nenoslēgšana rakstveidā159.8 panta septītā daļa. Informatīvās deklarācijas par darba ņēmējiem, kura tiek iesniegta par personām, kuras uzsāk darbu, neiesniegšanu nodokļu normatīvajos aktos noteiktajā termiņā.”Papildus tam, pamatojoties uz Regulu 2015/1366, Lauku atbalsta dienests pēc iesnieguma saņemšanas izvērtē pretendentu atbilstoši noteiktajām prasībām normatīvajos aktos par valsts un Eiropas Savienības atbalsta piešķiršanu lauku un zivsaimniecības attīstībai konkrētam pasākumam, lai atbalsta pretendents nesaņem divkāršu finansējumu – kā atbalstu biškopības nozarei saskaņā ar Regulas (ES) Nr. 1308/2013 55. pantu un kā lauku attīstības atbalstu saskaņā ar Komisijas (ES) 2014. gada 17. jūlija īstenošanas Regulu Nr. 808/2014, ar kuru paredz noteikumus, kā piemērot Eiropas Parlamenta un Padomes Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA). Turklāt šāda pārbaude vajadzīga arī tāpēc, lai Lauku atbalsta dienests varētu piemērot sankcijas, konstatējot, ka maksājums izmaksāts nepamatoti atbalsta pretendenta krāpšanas vai rupjas nolaidības dēļ, saskaņā Eiropas Parlamenta un Padomes 2013. gada 17. decembra Regulas (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulas (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (turpmāk – regula Nr. 1306/2013) 63. un 64. pantu un Komisijas 2014. gada 6. augusta (ES) Īstenošanas regulu Nr. 908/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz maksājumu aģentūrām un citām struktūrām, finanšu pārvaldību, grāmatojumu noskaidrošanu, noteikumiem par pārbaudēm, nodrošinājumu un pārredzamību. Izvērtējot iepriekšējos gados īstenoto biškopības programmu, var secināt, ka biškopības nozarē vērojamas pozitīvas tendences, jo:1. lai veicinātu zināšanu pilnveidošanos un pieredzes apmaiņu profesionālajā jomā, Latvijas Biškopības biedrība (turpmāk – LBB) ir organizējusi daudzus seminārus, ikgadējo konferenci un biškopju vasaras saietu par aktualitātēm biškopībā, jaunākajām tehnoloģijām, citu valstu pieredzi, bišu bioloģiju, darvošanu, nektāraugiem, medus un citu biškopība produktu kvalitāti, bišu slimībām, higiēnas prasībām biškopība produkcijas ražošanā, bišu māšu audzēšanu un bišu apstrādi pret slimībām un citām biškopjiem aktuālām tēmām;
2. lai mazinātu slimības izplatīšanos un uzlabotu bišu veselību, LBB iepērk un biškopjiem bez maksas izdala preparātus un aizsarglīdzekļus to lietošanai varrozes ierobežošanai dravās;
3. lai biškopjiem būtu pieejamas zināmas izcelsmes bišu mātes, kas samazinātu bišu zudumus un veicinātu bišu skaita atjaunināšanu stropos, ir izveidota un uzturēta bišu māšu audzēšanas darba informatīvā sistēma, kā arī tiek nodrošināta bišu māšu audzēšana, iepirkšana, ataudzēšana un novērtēšana;
4. lai īstenotu lietišķās pētījumu programmas biškopības un biškopības produktu jomā, LBB ik gadu veic medus kvalitātes analīzes.

Analizējot biškopības nozarē esošo situāciju, var redzēt, ka lielāko daļu no saražotās produkcijas, biškopji realizē tiešā pārdošanā patērētājiem un vairumtirdzniecībā, kā arī daļa saražotās produkcijas tiek realizēta mazumtirdzniecības uzņēmumiem (veikaliem), pārtikas ražotājiem (konditorejām u.c.) un eksportēta. Pēc Centrālās statistikas pārvaldes datiem 2019.gadā tika saražotas 2152 tonnas medus un medus vidējā cena bija 4 221 *euro* par tonnu, bet 2018.gadā tika saražotas 1998 tonnas medus un medus vidējā cena bija 4725 *euro* par tonnu. Salīdzinājumā ar 2018. gadu saražotā medus apjoms 2019.gadā ir palielinājies par 7,71%, bet medus vidējā cena samazinājās par 10,67%.Atbilstoši biškopības programmas mērķim – uzlabot biškopības produktu ražošanas un tirdzniecības nosacījumus – 2020. gadā plānots valsts un ELGF atbalsts noteiktām darbībām 415 tūkst. *euro* apmērā. Ievērojot Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 140. punktu, ir sagatavots jauns noteikumu projekts, jo grozījumu noteikumu projektu nesagatavo, ja tā normu apjoms pārsniedz pusi no spēkā esošo noteikumu normu apjoma.Sagatavotais noteikumu projekts pilnībā atrisinās visas problēmas un nepilnības. |
| 3. | Projekta izstrādē iesaistītās institūcijas un publiskas personas kapitālsabiedrības | Lauku atbalsta dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz Latvijas Biškopības biedrību un bišu saimju īpašniekiem un turētājiem. Lauksaimniecības datu centra elektroniskajā datubāzē ir reģistrēts 2931 biškopis. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada negatīvu ietekmi uz uzņēmējdarbības vidi un dažāda lieluma uzņēmumiem, konkurenci, vidi, veselību un nevalstiskajām organizācijām. Noteikumu projekts rada pozitīvu ietekmi uz Nacionālā attīstības plāna rādītājiem, jo nodrošina dzīvnieku veselības un labturības uzraudzības pasākumu reģistrāciju, uzskaiti un analīzi, tā garantējot sabiedrības veselību un dzīvnieku izcelsmes pārtikas patērētāju aizsardzību.Administratīvais slogs nepalielinās, jo dienests jau pašlaik pilda noteikumos minētās funkcijas. Uzņēmējiem netiek noteikti jauni pienākumi. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.g. |
| saskaņā ar valsts budžetu2020. gadam | izmaiņas kārtējā gadā, salīdzinot ar valsts budžetu 2020. gadam  | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 193 810 | 13 690 | 193 810 | 13 690 | 0 | 248 398 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 193 810 | 13 690 | 193 810 | 13 690 | 0 | 248 398 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 387 620 | 27 380 | 387 620 | 27 380 | 0 | 496 796 | 0 |
| 2.1. valsts pamatbudžets | 387 620 | 27 380 | 387 620 | 27 380 | 0 | 496 796 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | - 193 810 | - 13 690 | -193 810 | -13 690 | 0 | -248 398 | 0 |
| 3.1. valsts pamatbudžets | - 193 810 | - 13 690 | -193 810 | -13 690 | 0 | -248 398 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | -193 810 | -13 690 | -193 810 | -13 690 | 0 | -248 398 | 0 |
| 5.1. valsts pamatbudžets | -193 810 | -13 690 | -193 810 | -13 690 | 0 | -248 398 | 0 |
| 5.2. speciālais budžets | 0 | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar Regulas Nr.1308/2013 55.panta 4.punktu Eiropas Savienība līdzfinansē šādus atbilstošos pasākumus: 1. tehnisko atbalstu biškopjiem un biškopju organizācijām;
2. cīņu pret bišu parazītiem un slimībām, jo īpaši varroatozi;
3. pasākumiem bišu skaita atjaunināšanai stropos Eiropas Savienībā;
4. sadarbību ar specializētām struktūrām, lai īstenotu lietišķās pētījumu programmas biškopības un biškopības produktu jomā;
5. tirgus uzraudzību;
6. produktu kvalitātes uzlabošanu ar mērķi izmantot produktu iespējas tirgū.

Atbilstoši Regulas Nr.1308/2013 55.panta 4.punktam par atbalsta pasākumiem un 55.panta 2.punktā noteiktajam Eiropas Savienības ieguldījums un valsts ieguldījums ir vienāds ar 50 % no izdevumiem, ko dalībvalstis segušas minētajā biškopības programmā.Saskaņā ar Eiropas Komisijas 2019.gada 12.jūnija Īstenošanas lēmumu (ES) 2019/974, ar kuru apstiprina biškopības produktu ražošanas un tirdzniecības uzlabošanai izstrādātās valstu programmas, ko dalībvalstis iesniegušas saskaņā ar Eiropas Parlamenta un Padomes Regulu (ES) Nr.1308/2013, kopējais finansējums biškopības programmas ieviešanai 2020.–2022.gadā ir 1 326 796 *euro*, tai skaitā ES līdzfinansējums 663 398 *euro* apmērā un valsts budžeta līdzfinansējums 663 398 *euro* apmērā, un tā sadalījums ir šāds:* 2020.gadā 415 000 *euro*
* 2021.gadā 415 000 *euro*
* 2022.gadā 496 796 *euro*
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Atbalstu biškopības programmai plānots izmaksāt no Zemkopības ministrijas budžeta programmas 64.00.00. „Eiropas Lauksaimniecības garantiju fonda (ELGF) projektu un pasākumu īstenošana” apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)”. Nepieciešamo papildu finansējumu programmas īstenošanai 2020. un turpmākajos gados Zemkopības ministrija pieprasīs normatīvajos aktos noteiktajā kārtībā. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regula (ES) Nr.1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr.922/72, (EEK) Nr.234/79, (EK) Nr.1037/2001 un (EK) Nr.1234/2007. Komisijas 2015. gada 11. maija Deleģētā regula (ES) 2015/1366, ar ko Eiropas Parlamenta un Padomes Regulu (ES) Nr.1308/2013 papildina attiecībā uz biškopības nozari.Komisijas 2015. gada 6. augusta Īstenošanas regula (ES) 2015/1368, ar ko paredz noteikumus par to, kā Eiropas Parlamenta un Padomes Regulu (ES) Nr.1308/2013 piemēro attiecībā uz atbalstu biškopības nozarē. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013. gada 17. decembra Regula (ES) Nr.1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr.922/72, (EEK) Nr.234/79, (EK) Nr.1037/2001 un (EK) Nr.1234/2007 (turpmāk – Regula Nr.1308/2013).Komisijas 2015. gada 11. maija Deleģētā regula (ES) 2015/1366, ar ko Eiropas Parlamenta un Padomes Regulu (ES) Nr.1308/2013 papildina attiecībā uz biškopības nozari (turpmāk – Regula 2015/1366);Komisijas 2015. gada 6. augusta Īstenošanas regula (ES) 2015/1368, ar ko paredz noteikumus par to, kā Eiropas Parlamenta un Padomes Regulu (ES) Nr.1308/2013 piemēro attiecībā uz atbalstu biškopības nozarē (turpmāk – Regula 2015/1368). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 2015/1368 8.pants | Noteikumu projekta 2.punkts  | Ieviests pilnībā. | Nav noteiktas stingrākas prasības. |
| Regulas 2015/1368 2.pants un Regulas Nr.1308/2013 55.panta 4.punkts. | Noteikumu projekta 3.punkts  | Ieviests pilnībā. | Nav noteiktas stingrākas prasības. |
| Regulas 2015/1368 10. un 11. pants un Regulas 2015/1366 3. pants. | Noteikumu projekta 6.punkts  | Ieviests pilnībā. | Nav noteiktas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Regulas Nr.1308/2013 55. panta 4.punktā ir paredzēta rīcības brīvība dalībvalstij biškopības programmā izvēlēties pasākumus, kurus Latvija vēlas īstenot, ievērojot noteikumu projektā noteiktās prasības.Iepriekšminētā prasība ir saskaņota ar noteikumu projektā izstrādē iesaistītajām institūcijām un Latvijas Biškopības biedrību.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība. Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” (turpmāk – MK noteikumi Nr. 970) 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Zemkopības ministrijas tīmekļvietnē un Valsts kancelejas tīmekļvietnē.Atbilstoši MK noteikumu Nr. 970 14. punktam elektroniski sagatavots paziņojums par līdzdalības procesu iesniegts Valsts kancelejā publicēšanai tās tīmekļvietnē.Noteikumu projekts elektroniski saskaņots ar Lauksaimnieku organizāciju sadarbības padomi, Zemnieku saeimu un Latvijas Biškopības biedrību. |
| 2. | Sabiedrības līdzdalība projekta izstrādē | No 2020. gada 13. līdz 27. februārim noteikumu projekts ievietots Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā „Sabiedrības līdzdalība” un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” <https://www.mk.gov.lv/content/ministru-kabineta-diskusiju-dokumenti>, kur sabiedrības pārstāvji varēja sniegt viedokļus par projektu. Sabiedrības pārstāvji arī var sniegt viedokļus par projektu pēc tā izsludināšanas Valsts sekretāru sanāksmē. |
| 3. | Sabiedrības līdzdalības rezultāti | Par tīmekļvietnē [www.zm.gov.lv](http://www.zm.gov.lv) un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” ievietoto noteikumu projektu iebildumi vai priekšlikumi netika saņemti.No Lauksaimnieku organizāciju sadarbības padomes, Zemnieku saeimas un Latvijas Biškopības biedrības par noteikumu projektu iebildumi vai priekšlikumi netika saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Lavrinoviča 67027528

ineta.lavrinovica@zm.gov.lv